पाएं अपने शहर की ताज़ा ख़बरें और फ्री ई-पेपरडाउनलोड करें
बरनाला में बुधवार को कोरोना से 4 मरीजों की मौत हो गई। जबकि 47 नए केस मिले। बुधवार को 25 मरीज ठीक हुए हैं। एक्टिव मरीजों की संख्या 459 है। जिले में कुल पॉजिटिव केसों की संख्या 3910 है, जबकि अब तक 3341 लोग ठीक हो गए हैं। कोविड-19 के मरीजों में से 328 को उनके घरों में एकांतवास किया गया है, जबकि 86 का इलाज जिले के बाहर चल रहा है। 45 मरीज कोविड-19 केयर सेंटर में हैं। अब बरनाला में 220, तपा में 104, धनौला में 94, महलकलां में 41 एक्टिव मरीज हैं। 1300 केसों के रिजल्ट पेंडिंग हैं।
मई के पहले 5 दिनों में ही 15 मौतें हो चुकी हैं। यह पिछले महीने से 3 गुना ज्यादा है। अब तक 110 लोगों की कोरोना से मौत हो चुकी है। शहर में बदतर हो रहे हालातों के बीच प्रशासन की तरफ से लोगों को बार-बार अपील की जा रही है कि वह बिना वजह घर से न निकलें। घर से जरूर काम होने पर ही निकलें तो मास्क जरूर लगाएं। साथ ही हाथ को बार-बार सैनिटाइज करें। सोशल डिस्टेंसिंग का विशेष ध्यान रखें। मोटरसाइकिल पर एक से ज्यादा लोग न बैठें। बाइक पर सिर्फ घर के किसी सदस्य को बैठा करते हैं। सेहत विभाग के नियमों का सख्ती से पालन करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn